APSTIPRINĀTS

………………………………

Liepājas pilsētas Izglītības pārvaldes vadītājas

p.i. Līva Vilciņa

**Projektu konkursa 2. kārta**

**“Neformālās izglītības pasākumi, t.sk. latviešu valodas apguve,**

**Ukrainas bērniem un jauniešiem”**

**KĀRTĪBA**

**I. Vispārīgie jautājumi**

1. Kārtība nosaka kā Liepājas valstspilsētas pašvaldībā (turpmāk – *Pašvaldība*) tiek iesniegti, izvērtēti projektu konkursa pieteikumi bērnu un jauniešu neformālās izglītības pasākumu, t.sk. latviešu valodas apguvei organizēšanai līdz 2023.gada 1. decembrim (turpmāk – *Konkursa pieteikums*) un kā *Pašvaldība* piešķir finansējumu neformālās izglītības pasākumu, t.sk. latviešu valodas apguvei, Ukrainas bērniem un jauniešiem organizēšanai *Pašvaldībā*.
2. Konkursu organizē Pašvaldības iestāde “Liepājas pilsētas izglītības pārvalde” (turpmāk – *Izglītības pārvalde*). Informācija par Konkursu tiek publicēta Pašvaldības tīmekļvietnē [www.liepaja.lv](http://www.liepaja.lv), nosakot Konkursa pieteikumu iesniegšanas termiņu. Konkursa Kārtība ar pielikumiem ir pieejami Pašvaldības tīmekļvietnē [www.liepaja.lv](http://www.liepaja.lv).
3. *Izglītības pārvalde* izsludina projektu konkursu “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” (turpmāk – *Konkurss*), pamatojoties uz Sadarbības līgumu, kas noslēgts starp Valsts izglītības satura centru (turpmāk – VISC) un Izglītības pārvaldi, par projekta “Atbalsta programma “Neformālās izglītības pasākumi, t.sk. latviešu valodas apguve, Ukrainas bērniem un jauniešiem”” (turpmāk – *Atbalsta programma*) īstenošanu līdz 2023.gada 1.decembrim.
4. Konkursa pieteikumus vērtē un atbalstāmos Konkursa pieteikumus nosaka ar Izglītības pārvaldes rīkojumu izveidota Konkursa komisija (turpmāk – *Komisija*).
5. Finansējums *Konkursa* kārtībā atbalstītajiem *Konkursa* pieteikumiem tiek piešķirts VISC piešķirto valsts budžeta līdzekļu ietvaros, ievērojot šajā kārtību noteiktos nosacījumus.
6. Konkurss ir atklāts, tajā var piedalīties jebkura valsts un pašvaldības institūcija, biedrības un nodibinājumi kā arī organizācijas, kas sniedz atbalstu Ukrainas bēgļiem, jaunatnes nevalstiskās organizācijas, bērnu nometņu organizētāji un citas juridiskas personas, iesniedzot *Konkursa* pieteikumu (turpmāk – *Pretendents*).

**II. Konkursa mērķis un uzdevumi**

1. Konkursa mērķis ir sniegt atbalstu neformālās izglītības pasākumu nodrošināšanai, t.sk. latviešu valodas apguvei, Ukrainas bērniem un jauniešiem. Lai mazinātu kara notikumu izraisīto psihoemocionālo spriedzi, kā arī stiprinātu Ukrainas bērnu etnisko identitāti un kopību ar Latvijā dzīvojošo ukraiņu kopienu, ir būtiski nodrošināt atbilstīgas aktivitātes bērnu psihoemocionālās labizjūtas un piederības sekmēšanai. Savukārt, lai pilnvērtīgi un veiksmīgi integrētos un iekļautos Ukrainas bērnu un jauniešu neformālās izglītības pasākumu nodrošināšanai, t.sk. latviešu valodas apguvei 2023. gadā.

**III. Dalībnieku mērķgrupa**

1. *Atbalsta programmas* dalībnieku mērķgrupa - Ukrainas bērni un jaunieši no **5 līdz 18 gadu** (ieskaitot) vecumam;

**IV. Nosacījumi Atbalsta programmas īstenošanai**

1. Atbalsta programmas īstenošanas laiks 2023. gada 20. jūlijs – 2023. gada 1. decembris
2. Programmas saturu veido dažādi neformālās izglītības pasākumi, kas ietver daudzveidīgas aktivitātes:

10.1.Ukraiņu valodas, tradīciju un kultūras vērtību saglabāšanai un praktizēšanai, lai mazinātu bērnu un jauniešu psihoemocionālo spriedzi un uzturētu kopības saites ar ukraiņu kopienu Latvijā;

10.2.Latviešu valodas prasmju apgūšanai un nostiprināšanai gan valodas mācīšanas un mācīšanās nodarbībās, gan radošās valodas apguves integrētās nodarbībās,

10.3.Latvijas dabas un kultūrtelpas iepazīšanai, lai veiksmīgāk iekļautos vietējā kopienā un Latvijas sabiedrībā.

1. *Atbalsta programmas* īstenošanā var izmantot dažādas darbības formas, piemēram, valodas mācīšanās un/vai neformālās/interešu izglītības nodarbība, radošā darbnīca, saliedēšanās pasākums, ekskursija, iešana dabā, āra aktivitātes, talka, muzeja/ kultūras pasākuma apmeklējums u.c.
2. *Atbalsta programmas* īstenošanas laikā tiek atbalstītas 10 aktivitātes vienam bērnam. Vienas aktivitātes ilgums vismaz 6 stundas, un kopumā vienam bērnam iespējams saņemt 60 stundu atbalstu. Aprēķins veidots, nosakot vienas stundas izmaksas 5 EUR jeb 30 EUR par vienu aktivitāti, bet reālā katram bērnam pieejamā atbalsta summa ir 297 EUR.
3. Aktivitātes var tikt organizētas gan visas pēc kārtas (piemēram, visas 10 aktivitātes 2 nedēļās, ja pieņem, ka dienā tiek īstenotas  6 stundas), gan sadalot  pēc formas un satura dažādības visā programmas īstenošanas periodā (*piemēram, 5 aktivitātes valodas apmācībai vasaras mēnešos, 1 aktivitāte ukraiņu kopienas organizētā radošā darbnīcā augustā, 2 aktivitātes saliedēšanās pasākumos septembrī, 2 aktivitātes kultūras vērtību iepazīšanai oktobrī un novembrī*), ņemot vērā pieprasījumu un piedāvājuma iespējas.
4. Ja viens bērns neizmanto visas 10 aktivitātes, tad neizlietoto finansējumu var saņemt cits bērns. *Ja aktivitātēs piedalās arī Latvijas bērni, viņu dalību apmaksā vecāki (likumiskie pārstāvji)*
5. Attiecināmās izmaksas *Atbalsta programmas* norisēs:

15.1.Telpu un aprīkojuma, piem., telts, noma;

15.2.Transporta pakalpojumi līdz pasākuma norises vietai un atpakaļ (sabiedriskā transporta biļetes pasākuma dalībniekiem un/vai autobusu noma dalībnieku pārvadāšanai);

15.3.Aktivitātēm un nodarbībām nepieciešamie materiāli un kancelejas preces, ieejas biļetes, ja dalībnieki apmeklē kādu pasākumu vai kultūras/dabas vietu,

15.4.Nepieciešamās saimniecības preces, t.sk. dezinfekcijas līdzekļi, higiēnas preces;

15.5.Nepieciešamais mazvērtīgais inventārs;

15.6.Citas nepieciešamās izmaksas, piemēram, dzeramais ūdens,

15.7.Personāla (pedagogu, radošo darbnīcu/pasākumu vadītāju, speciālistu, piem., psihologs, tulks u.c.) darba samaksa.

1. Neattiecināmās izmaksas - izmaksas, kas neatbilst programmas mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no pašvaldības budžeta u.tml. citi izdevumi).

**V. Konkursa pieteikumu iesniegšana**

1. *Izglītības pārvalde* izsludina pieteikšanos *Konkursam* Pašvaldības tīmekļa vietnē [www.liepaja.lv](http://www.liepaja.lv), norādot pieteikumu iesniegšanas termiņu.
2. *Pretendents*, iesniedzot projekta pieteikumu, apņemas ievērot šīs Kārtības noteikumus.
3. Kārtība ir pieejama Pašvaldības tīmekļa vietnē [www.liepaja.lv](http://www.liepaja.lv).
4. *Pretendents* līdz 2023.gada 11. augustam plkst. 16.00 iesniedz Izglītības pārvaldei Konkursa pieteikumu (1.pielikums) un *Atbalsta programmas* izmaksu tāmi (2.pielikums);
5. Pretendents *Konkursa* pieteikumu ar norādi Projektu konkursa “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” var iesniegt:

21.1.Slēgtā aploksnē klātienē, Peldu ielā 5, Liepājā, Klientu apkalpošanas centrā;

21.2.Sūtot pa pastu uz adresi Peldu iela 5, Liepāja, LV 3401. (saņemšanas datums ne vēlāk kā izsludinātā konkursa pieteikuma iesniegšanas datums, kā noteikts 20.punktā.);

21.3.Elektroniski, ar drošu elektronisko parakstu uz e pasta adresi [info@liepaja.edu.lv](mailto:info@liepaja.edu.lv).

1. Papildus uz aploksnes jābūt norādītam *Pretendenta* nosaukumam.
2. Saņemot Konkursa pieteikumus, *Izglītības pārvalde* tos reģistrē, norādot *Pretendenta* nosaukumu, saņemšanas datumu un laiku.
3. *Pretendents* sagatavo *Konkursa* pieteikumu valsts valodā, uz A4 formāta lapām, datorrakstā.
4. Papildus informācija par projekta iesniegšanu: tālr.26134079; e-pasts: [baiba.bolsteina@liepaja.edu.lv](mailto:baiba.bolsteina@liepaja.edu.lv)
5. *Pretendents* ir atbildīgs par sniegto ziņu patiesumu.

**VI. Projektu konkursa komisija**

1. Projektu pieteikumus izvērtē Konkursa komisija.
2. Konkursa komisija sastāv no pieciem locekļiem, tai skaitā konkursa komisijas priekšsēdētāja.
3. Konkursa komisija ir lemttiesīga, ja tās sēdē piedalās ne mazāk kā trīs locekļi. Ja balsis dalās līdzīgās daļās, konkursa komisijas priekšsēdētāja balss ir izšķirošā.
4. Konkursa komisijas locekļi savā darbībā ievēro Latvijas Republikas normatīvos aktus, tai skaitā normatīvo aktu, kas regulē interešu konflikta un tā novēršanu valsts amatpersonas darbībā, nosacījumus, kā arī neizpauž informāciju par fizisko personu datiem un juridisko personu komercnoslēpumiem, kas tiem kļuvusi zināma, pildot konkursa komisijas locekļa pienākumus.
5. Konkursa komisijas sēdes var tikt organizētas klātienē vai attālināti. Lēmumu par konkursa komisijas organizēšanas veidu, norises vietu un laiku pieņem konkursa komisijas priekšsēdētājs.
6. Konkursa komisijas sekretāre organizē sēdes sasaukšanu atbilstīgi konkursa komisijas priekšsēdētaja norādēm.
7. Konkursa komisijas sēdes ir slēgtas, ja Konkursa komisija nav lēmusi citādi.
8. Konkursa komisijas sēdes protokolē Konkursa komisijas sekretārs, kurš nav konkursa komisijas loceklis.

**VII. Projektu pieteikumu izvērtēšanas kārtība un kritēriji**

1. Pirms vērtēšanas uzsākšanas *Izglītības pārvalde* pārbauda, vai projektu iesniegumi atbilst šīs Kārtības prasībām. Ja pieteikumā norādītajā informācijā tiek konstatēti kādi trūkumi, Izglītības pārvalde elektroniski pieprasa *Pretendentam* novērst konstatētos trūkumus divu darbdienu laikā. Ja trūkumi netiek novērsti norādītajā termiņā, projekta iesniegums netiek vērtēts.
2. Konkursa komisijai ir tiesības noraidīt pieteikumu, kas neatbilst Kārtībā norādītajām prasībām.
3. Konkursa komisija veic iesniegto Projektu izvērtēšanu, ņemot vērā šādus kritērijus:
   1. Projekta atbilstība konkursa mērķim un uzdevumiem;
   2. *Atbalsta programmas* aktivitātes un īstenošanas gaitas atbilstību dalībnieku vecumam un interesēm;
   3. *Atbalsta programmā* tiek pielietotas daudzveidīgas darba formas un metodes, kā arī inovatīva un radoša pieeja;
   4. Dalībniekiem ir nodrošināta iespēja lietderīgi un daudzveidīgi pavadīt laiku;
   5. Projekta budžets ir precīzs, izmaksas pamatotas un atbilst plānotajai programmai;
   6. *Atbalsta programmas* vadītāja, speciālistu, darbinieku un palīgu kompetence un iepriekšējā pieredze plānoto aktivitāšu rīkošanā un īstenošanā;
   7. Projekts ir saturiski un tehniski kvalitatīvs un pārliecina par *Atbalsta programmas* veiksmīgu īstenošanu.

**VIII. Finansējuma piešķiršanas kārtība**

1. Finansējums *Atbalsta programmai* tiek piešķirts uz līguma pamata starp pieteikuma *Pretendentu* un Izglītības pārvaldi.
2. Ar atbalstītā projekta pieteikuma *Pretendentu* tiek noslēgts līgums ne vēlāk kā septiņas dienas pirms nometnes sākuma.
3. Slēdzot līgumu, *Pretendents* iesniedz *Atbalsta programmas* dalībnieku sarakstu (3.pielikums) un noslēgto līgumu kopijas ar dalībnieku likumiskajiem pārstāvjiem par bērna piedalīšanos *Atbalsta programmā*.
4. Maksimālais atbalsta apjoms vienam Ukrainas bērnam vai jaunietim ir 297 EUR par 60 stundām.
5. Viens *Atbalsta programmas* organizators var īstenot vairākas *Atbalsta programmas*.
6. Bērnu dalība *Atbalsta programmā* tiek nodrošināta bez likumisko pārstāvju līdzfinansējuma.
7. Piešķirto, bet *Atbalsta programmas* organizēšanai neizlietoto finansējumu *Atbalsta programmas* organizētājs atmaksā Izglītības pārvaldei.
8. Ja faktiskais bērnu skaits *Atbalsta programmā* ir mazāks nekā ar bērnu likumiskajiem pārstāvjiem noslēgto līgumu skaits par dalību *Atbalsta programmā*:
   1. Piešķirtais finansējums ir pilnībā attiecināms gadījumos, kad bērns vai jaunietis nav piedalījies *Atbalsta programmā* attaisnojošo iemeslu dēļ (ārsta zīme slimības gadījumā, bērna likumiskā pārstāvja iesniegums *Atbalsta programmas* organizētājam par objektīviem apstākļiem *Atbalsta programmas* neapmeklēšanai);
   2. Piešķirtais finansējums ir pilnībā attiecināms uz neatgūstamajām izmaksām;
   3. Pārējos gadījumos piešķirto finansējumu *Atbalsta programmas* organizētājs atmaksā atpakaļ pašvaldībai.
9. Pēc līguma noslēgšanas Izglītības pārvalde pārskaita *Atbalsta programmas* organizētājam avansu līdz 90% apmērā no piešķirtā finansējuma. Atlikusī finansējuma daļa tiek pārskaitīta pēc pārskata (4.pielikums) iesniegšanas Izglītības pārvaldē un tā saskaņošanas.
10. *Atbalsta programmas* organizatoram pārskats par piešķirtā finansējuma izlietojumu jāiesniedz 7 darba dienu laikā pēc *Atbalsta programmas* noslēguma.

**IX. Atbalsta programmas īstenošanas kontrole**

1. *Izglītības pārvaldei* ir tiesības veikt Konkursa pieteikumā norādītā izpildes kontroli *Atbalsta programmas* īstenošanas laikā.
2. Ja *Atbalsta programmas* netiek īstenota Kārtībā noteiktajā termiņā un atbilstoši Konkursa pieteikumam, vai tiek konstatēti finanšu pārkāpumi, Komisija lemj par piešķirtā finansējuma daļēju vai pilnīgu atmaksu.

**1.pielikums**

Projektu konkurss

“**Neformālās izglītības pasākumi, t.sk. latviešu valodas apguve, Ukrainas bērniem un jauniešiem**”

|  |  |  |  |  |  |  |
| --- | --- | --- | --- | --- | --- | --- |
|  | | | | | | |
| **PROJEKTU KONKURSA**  **PIETEIKUMS** | | | | | | Liepājas pilsētas Izglītības pārvalde  Peldu iela 5  LV-3401, Liepāja, Latvija  tālr.: +371 3424534  e-pasts info @liepaja.edu.lv |
|  | | | | | | |
| Reģistrācijas datums | | | | Reģistrācijas numurs: | | |
|  | | | | | | |
| **Projekta pieteicējs -** | | | | | | |
| Reģistrācijas numurs | | | | | | |
| Tālrunis; e-pasts | | | | | | |
| Adrese: | | | | | | |
| Līgumslēdzējas personas vārds, uzvārds, amata nosaukums: | | | | | | |
| **Atbalsta programmas vadītājs** : | | | | | | |
| tālr.: | e-pasts: | |  | | | |
| Atbalsta programmas nosaukums: | | | | | | |
| Atbalsta programmas norises laiks: | | | | | Dalībnieku skaits: | |
| Atbalsta programmas norises vieta/iestāde: | | | | | | |
| Bankas rekvizīti:  Bankas nosaukums | | Bankas konta Nr.:  Bankas kods: | | | | |
| Atbalsta programmas organizētāja iepriekšēja pieredze neformālās izglītības pasākumu, t,sk, latviešu valodas apguves, īstenšanā (max 5 teikumi) | |  | | | | |
| Atbalsta programmas mērķis, uzdevumi un pamatojums | |  | | | | |
| **Īsa Atbalsta programmas anotācija** – saturiskais raksturojums ( kādas aktivitātes tiks ietvertas valsts valodas apguvei, socializēšanās un integrācijas prasmju pilnveidei, citu prasmju apguvei) | |  | | | | |
| Dienas plānojums | |  | | | | |
| Sasniedzamie rezultāti | |  | | | | |

Atbalsta programmas organizētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, paraksta atšifrējums)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.pielikums**

Projektu konkurss

“**Neformālās izglītības pasākumi, t.sk. latviešu valodas apguve, Ukrainas bērniem un jauniešiem**”

**Atbalsta pasākums**

……………………………………………………………… (nosaukums)

**TĀME**

|  |  |  |
| --- | --- | --- |
| N.p.k. | Izdevumu pozīcijas  **(Atšifrēt katrai pozīcijai apakšpozīcijas)** | Plānotās izmaksas (EUR) |
| 1. | Telpu, teritorijas un aprīkojuma noma |  |
| 2. | Transporta pakalpojumi (sabiedriskā transporta biļetes nometnes dalībniekiem un/vai autobusu noma nometnes dalībnieku pārvadāšanai) |  |
| 3. | Dalībnieku ēdināšana |  |
| 4. | Aktivitātēm un nodarbībām nepieciešamie materiāli un kancelejas preces |  |
| 5. | Ieejas biļetes |  |
| 6. | Saimniecības preces, t.sk. dezinfekcijas līdzekļi, higiēnas preces |  |
| 7. | Mazvērtīgais inventārs |  |
| 8. | Atbalsta personāla (vadītāja, pedagogu, radošo darbnīcu vadītāju, tehnisko darbinieku u.c.) darba samaksa. **Atšifrēt personālu, kam paredzēts finansējums** |  |
| 9. | Darba devēja sociālais nodoklis, u.c. |  |
| 10. | Citi izdevumi (atšifrēt) |  |
| **Izmaksas KOPĀ** (t.sk.nodokļi) | |  |
| **Vidējās izmaksas vienai aktivitātei** (t.sk.nodokļi) **vienam dalībniekam** (norādot aktivitātes ilgumu) | |  |
| **Piedāvātā līgumcena** (līgumcena tiek aprēķināta **-** vidējās izmaksas vienai aktivitātei vienam dalībniekam reizinot ar plānoto dalībnieku skaitu un plānoto aktivitāšu skaitu) | |  |

Atbalsta programmas organizētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, paraksta atšifrējums)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.pielikums**

Projektu konkurss

“**Neformālās izglītības pasākumi, t.sk. latviešu valodas apguve, Ukrainas bērniem un jauniešiem**”

**Atbalsta pasākums**

……………………………………………………………… (nosaukums)

**DALĪBNIEKU SARAKSTS**

|  |  |  |  |
| --- | --- | --- | --- |
| N.p.k. | Dalībnieka vārds, uzvārds | Izglītības iestāde | Vecums/klase |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Atbalsta pasākuma organizētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, paraksta atšifrējums)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informācija par personas datu apstrādi**

Pārzinis personas datu apstrādei ir Liepājas pilsētas pašvaldības iestāde “Liepājas pilsētas pašvaldības administrācija” (Liepājas pilsētas pašvaldība), adrese: Rožu iela 6, Liepāja, tālrunis: 63404750, elektroniskā pasta adrese: info@liepaja.lv. Pārziņa Personas datu aizsardzības speciālista kontaktinformācija: tālrunis 63422331, adrese: Rožu iela 6, Liepāja, elektroniskā pasta adrese: das@liepaja.lv.

Jūsu personas datu apstrādes mērķis – **Pašvaldības finansēto pasākumu finanšu līdzekļu izlietojuma pārbaudei un kontrolei**.

Papildus informāciju par minēto personas datu apstrādi var iegūt Liepājas pašvaldības tīmekļa vietnes www.liepaja.lv sadaļā Privātuma politika vai klātienē Apmeklētāju pieņemšanas centrā, Liepājā, Rožu ielā 6.

\**Aizpildāmās rindas ir iespēja pievienot vai izdzēst pēc nepieciešamības. Informēšanai par personas datu apstrādi jābūt katrā nākošajā reģistrācijas lapā, ja vienas aktivitātes ietvaros, tādas ir vairākas.*

4.pielikums

Projektu konkurss

“**Neformālās izglītības pasākumi, t.sk. latviešu valodas apguve, Ukrainas bērniem un jauniešiem**”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Atbalsta pasākuma organizētājs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontaktinformācija - adrese, tālrunis)

**PĀRSKATS  
par Atbalsta pasākuma norisi un finansējuma izlietojumu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Atbalsta pasākuma nosaukums)

1. Atbalsta pasākuma dalībnieku mērķgrupas raksturojums (vecums, īpašas/ speciālas vajadzības u.c.):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Īsa Atbalsta programmas anotācija – saturiskais raksturojums

|  |
| --- |
| **Kādas aktivitātes tika ietvertas valsts valodas apguvei, socializēšanās un integrācijas prasmju pilnveidei, citu prasmju apguvei, kāds mērķis sasniegts** |
|
|  |

1. Atbalsta pasākuma norises laiks - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Atbalsta pasākuma ilgums stundās: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Bērnu un jauniešu skaits Atbalsta pasākumā saskaņā ar noslēgtajiem līgumiem starp Atbalsta pasākuma organizētāju un dalībnieku likumiskajiem pārstāvjiem: \_\_\_\_\_\_\_\_\_\_\_\_\_\_\_\_\_\_\_\_\_\_\_
4. Neattaisnotu iemeslu dēļ kavēto stundu skaits kopā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Attaisnoto kavējumu stundu skaits: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Par izlietoto finansējumu:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Atbildīgās personas par atbalsta programmas īstenošanu vārds, uzvārds | Atbalsta programmas norises laiks (no dd.mm.gg. līdz dd.mm.gg.) | Programmas ietvaros īstenoto pasākumu/ aktivitāšu skaits (saskaņā ar 2.pielikumā norādīto informāciju) | Programmā iesaistīto Ukrainas bērnu un jauniešu skaits kopumā | Programmas ietvaros īstenoto pasākumu/ aktivitāšu skaits stundās | Kopējais programmā iesaistīto Ukrainas bērnu un jauniešu skaits un aktivitāšu skaits stundās | Izlietotais finansējums atlīdzībai (euro) no valsts budžeta līdzekļiem | Izlietotais finansējums precēm (euro) no valsts budžeta līdzekļiem | Izlietotais finansējums pakalpo-jumiem (euro) no valsts budžeta līdzekļiem | Izlietotais finansējums kopā (euro) (atlīdzībai, precēm un pakalp.) no valsts budžeta līdzekļiem | Izlietotais finansējums uz vienu bērnu vienā stundā (euro) no valsts budžeta līdzekļiem |
|
|
|
| 3 | 4 | 5 | 6 | 9 | 10=6\*9 | 11 | 12 | 13 | 14 | 15=14/10 |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  | **Kopā:** |  |  |

Pavisam izlietoti:

EUR \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Pielikumā attaisnojošo finanšu dokumentu kopijas uz \_\_\_\_\_\_\_\_\_\_\_\_\_\_\_\_\_\_\_\_\_ lapām.

Atbalsta pasākuma organizētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums, amats)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pārskatu saskaņoja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts)

Datums\_\_\_\_\_\_\_\_\_\_\_\_\_\_\_\_\_\_\_\_\_